Diari Oficial de la Generalitat Valenciana


Sumari del DOGV 8077, del 05-07-2017 (2017/6059)

Extracte de la Resolució de 30 de juny de 2017, del Rectorat, per la qual es convoca la IV edició del concurs 5UCV Startup.
---------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6059


Data del document
:   30-06-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 30 de juny de 2017, del Rectorat, per la qual es convoca la IV edició del concurs 5UCV Startup. [2017/6059]  
BDNS (identif.): 353723  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
La Universitat de València seleccionarà les seues candidatures per a optar als premis de la IV edició del concurs 5UCV Startup entre les iniciatives emprenedores amb una idea innovadora i viable comercialment, que tot complint els requisits exigits en la base 5, siguen presentades:  
  
Per a la categoria Startup per microempreses i/o pime amb seu social en la Comunitat Valenciana, activitat comercial, una antiguitat mínima d'un any i màxima de quatre anys respecte a la data límit de presentació de sol·licituds, en les quals entre els seus socis/es fundadors/es almenys un/a tinga la condició d'estudiant/a, graduat/ada o titulat/ada de la Universitat de València.  
Per a la categoria Startup Júnior per:  
- Els/les emprenedors/as amb un projecte empresarial que encara no estiga constituït com a empresa, en la que almenys una de les persones integrants de l'equip siga estudiant/a, graduat/ada o titulat/ada de la Universitat de València.  
- Les empreses constituïdes amb seu en la Comunitat Valenciana amb una antiguitat màxima d'un any, respecte a la data límit de presentació de sol·licituds, en les quals entre els seus socis/es fundadors/es almenys un/a tinga la condició d'estudiant/a, graduat/ada o titulat/ada de la Universitat de València.  
  
Segon. Objecte  
La finalitat d'aquesta convocatòria és la selecció de les millors iniciatives emprenedores i trajectòries empresarials en els campus de la Universitat de València, atenent el seu creixement, caràcter innovador, estratègia empresarial i aportació a l'entorn a fi de proposar la seua candidatura als premis del concurs 5UCV Startup, patrocinat per la Generalitat Valenciana a través de la Conselleria d'Economia Sostenible, Sectors Productius, Comerç i Treball.  
  
Tercer. Bases reguladores  
Les bases reguladores es troben publicades en l- adreça següent:  
  
https://webges.uv.es/uvTaeWeb/DescargarAnuncio.do'codigo=CHQXYUU-U156-2465-3334  
  
Quart. Quantia  
Els premis estan finançats per la Conselleria d'Economia Sostenible, Sectors Productius, Comerç i Treball amb una dotació global de 20.250 euros. En el cas que les candidatures presentades per la Universitat de València resulten premiades pels comités de selecció nomenats per la Direcció General d'Economia, Emprenedoria i Cooperativisme, l'import dels premis en les dues categories, excloents entre si, serà entre 750 euros i 9.000 euros, conforme es detalla en la base 4.  
  
  
Cinqué. Termini de presentació de sol·licituds  
El termini de presentació de sol·licituds romandrà obert des de la data de publicació d'aquest extracte fins al 4 de setembre de 2017.  
  
Sisé. Altres dades  
Qualsevol consulta que es desitge formular sobre la IV edició del concurs 5UCV Startup podrà realitzar-se telefònicament, en horari d'atenció de 09.00 a 14.00 hores de dilluns a divendres, als serveis corresponents del Parc Científic (847 889 164), del Servei d'Investigació i Innovació (986 046 895) o en l'adreça de correu electrònic   
qudtpmi7frm@am.za  
  
València, 30 de juny de 2017.- El rector, p. d. (DOGV 27.01.2017), la vicerectora d'Investigació i Política Científica: Pilar Campins Falcó.